ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ

ᱥᱟᱢᱟᱝ ᱢᱮᱫᱤᱱᱤᱯᱩᱨ (ᱤᱝᱜᱽᱞᱤᱥ:East Medinipur) ᱦᱚᱱᱚᱛ ᱥᱤᱧᱚᱛᱤᱭᱟᱹ ᱨᱮᱱᱟᱜ ᱯᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱾ ᱱᱚᱣᱟ ᱢᱮᱫᱤᱱᱤᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱠᱟᱱᱟ ᱼ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱚᱬᱮ ᱮᱰᱢᱤᱱᱤᱥᱴᱨᱟᱴᱤᱵᱷ ᱠᱷᱚᱱ ᱢᱤᱫᱴᱟᱹᱝ ᱜᱮ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱛᱟᱢᱞᱩᱠ ᱨᱮ ᱾ ᱱᱚᱣᱟ ᱨᱮᱱᱟᱜ ᱴᱷᱟᱯᱚᱰ ᱫᱚ ᱑ ᱡᱟᱱᱣᱟᱨᱤ ᱒᱐᱐᱒ ᱨᱮ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱦᱟᱸᱴᱤᱧ ᱠᱟᱛᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱟᱨ ᱯᱟᱪᱮ ᱢᱮᱫᱤᱱᱤᱯᱩᱨ ᱵᱮᱱᱟᱣ ᱮᱱᱟ ᱾ ᱟᱫᱚ ᱱᱚᱣᱟ ᱨᱮᱱᱟᱜ ᱮᱛᱚᱢ ᱟᱨ ᱠᱚᱧᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱳᱰᱤᱥᱟ ᱯᱚᱱᱚᱛ ᱮᱛᱚᱢ-ᱯᱟᱪᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ; ᱵᱮᱸᱜᱚᱞ ᱫᱚᱨᱭᱟ ᱨᱮ ᱢᱮᱱᱟᱜᱼᱟ ; ᱦᱩᱜᱽᱞᱤ ᱜᱟᱰᱟ ᱟᱨ ᱥᱟᱢᱟᱝ ᱨᱮ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ; ᱟᱨ ᱦᱟᱣᱲᱟ ᱦᱚᱱᱚᱛ ᱠᱚᱧᱮ-ᱥᱟᱢᱟᱝ ᱨᱮ ᱾ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱚᱱᱟ ᱚᱠᱛᱚ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱟᱢᱞᱩᱠ, ᱠᱚᱸᱛᱟᱭ ᱟᱨ ᱦᱟᱞᱫᱤᱭᱟ ᱨᱮᱱᱟᱜ ᱥᱟᱵᱰᱤᱵᱤᱡᱚᱱ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾ ᱢᱮᱫᱤᱱᱤᱯᱩᱨ ᱦᱟᱴᱤᱧ ᱚᱠᱛᱚ ᱢᱤᱫ ᱟᱨ ᱥᱟᱵᱼᱰᱤᱯᱟᱴᱢᱮᱸᱴ (sub-division), ᱮᱜᱟᱨ ᱫᱚ ᱚᱱᱟ ᱛᱟᱭᱚᱢ ᱠᱚᱸᱛᱟᱭ ᱥᱟᱵᱼᱰᱤᱵᱤᱡᱚᱱ ᱠᱷᱚᱱ ᱵᱟᱦᱨᱮ ᱵᱮᱱᱟᱣ ᱮᱱᱟ ᱾ ᱒᱐᱑᱑ ᱨᱮ, ᱯᱚᱱᱚᱛ ᱥᱚᱨᱠᱟᱨ ᱫᱚ ᱢᱟᱨᱮ ᱡᱟᱦᱟᱡ ᱜᱷᱟᱴ ᱥᱚᱦᱚᱨ ᱛᱟᱢᱨᱟᱞᱤᱯᱴᱟ ᱛᱟᱭᱚᱢ ᱦᱚᱱᱚᱛ ᱫᱚ ᱛᱟᱢᱨᱟᱞᱤᱯᱴᱟ ᱦᱚᱱᱚᱛ ᱨᱮᱱᱟᱜ ᱟᱨᱦᱚᱸ ᱧᱩᱛᱩᱢ ᱫᱚᱦᱚ ᱨᱮᱱᱟᱜ ᱠᱟᱢᱤ ᱮᱭᱟ ᱟᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱷᱮᱱ ᱛᱟᱦᱮᱸ ᱠᱟᱱᱟ ᱾ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱟᱹᱰᱤ ᱜᱟᱱ ᱨᱟᱡᱽᱟᱨᱤ ᱟᱱᱰᱚᱞᱟᱱ ᱠᱚ ᱧᱮᱞ ᱠᱮᱫᱼᱟ ᱾ ᱜᱟᱢᱞᱩᱠ ᱨᱮ ᱥᱤᱧᱚᱛ ᱟᱲᱟᱜ ᱟᱸᱰᱚᱞᱟᱱ ᱚᱠᱛᱚ ᱛᱟᱢᱨᱟᱞᱤᱯᱴᱟ ᱡᱟᱹᱛᱤ ᱥᱚᱨᱠᱟᱨ ᱧᱩᱛᱩᱢ ᱨᱮᱱᱟᱜ ᱢᱤᱫᱴᱟᱹᱝ ᱥᱟᱢᱟᱱᱱᱟᱛᱟᱨ ᱥᱚᱨᱠᱟᱨ ᱨᱟᱦ ᱴᱷᱟᱯᱚᱱ ᱠᱮᱫᱼᱟ ᱠᱚ ᱛᱟᱦᱮᱸᱱ ᱾ ᱒᱐᱐᱗ ᱨᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱱᱟᱱᱫᱤᱜᱨᱟᱢ ᱵᱷᱤᱭᱟᱞᱮᱸᱥ ᱟᱜ ᱣᱤᱴᱱᱮᱥ (witness) ᱵᱮᱱᱟᱣ ᱮᱱᱟ, ᱯᱩᱞᱤᱥ ᱜᱩᱞᱤ ᱪᱟᱞᱟᱣ ᱨᱮᱱᱟᱜ ᱢᱤᱫ ᱜᱟᱴᱱᱟ ᱡᱟᱦᱟᱸ ᱨᱮ ᱑᱔ ᱪᱟᱹᱥᱤ ᱠᱚ ᱜᱚᱡ ᱮᱱᱟ ᱠᱚ ᱾ ᱱᱟᱜᱟᱢ ᱢᱟᱨᱮ ᱥᱤᱧᱚᱛ ᱨᱮ ᱡᱟᱦᱟᱡ ᱜᱷᱟᱴ, ᱛᱟᱢᱨᱟᱞᱤᱯᱴᱟ, ᱵᱤᱫᱣᱟᱱ ᱤᱫᱤ ᱛᱮ ᱢᱟᱱᱟᱣ ᱣᱚ ᱠᱟᱱᱟ ᱟᱫᱚ ᱱᱚᱣᱟ ᱛᱟᱢᱞᱩᱠ ᱨᱮᱱᱟᱜ ᱥᱩᱨᱥᱩᱯᱩᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱴᱚᱞᱮᱢᱤ (᱑᱕᱐ BC), ᱜᱧᱤᱠᱚᱼᱢᱤᱥᱨ ᱟᱜ ᱚᱞ,ᱯᱷᱮᱠᱥᱤᱭᱚᱱ (ᱢᱟᱲᱟᱝ ᱫᱚ ᱯᱷᱮ ᱦᱤᱮᱱ ᱨᱮᱱᱟᱜ ᱨᱩᱯ ᱛᱮ ᱨᱤᱯᱷᱨᱮᱱᱮᱥ) (᱔᱐᱕-᱑᱑ BC), ᱪᱩᱱᱤ ᱵᱚᱫᱷᱫ ᱵᱷᱤᱥᱠᱩ, ᱟᱫᱚ ᱛᱟᱲᱟᱢ ᱛᱮ ᱥᱤᱧᱚᱛ ᱠᱚ ᱦᱮᱡ ᱞᱮᱠᱟ ᱛᱟᱦᱮᱸᱫ, ᱟᱨ ᱡᱩᱣᱟᱱᱡᱮᱸᱜ (ᱱᱚᱣᱟ ᱢᱟᱲᱟᱝ ᱪᱤᱱᱤ ᱵᱚᱫᱷᱫ ᱵᱷᱤᱥᱠᱩ, ᱵᱤᱫᱣᱟᱱ, ᱯᱟᱥᱮᱱᱡᱚᱨ ᱟᱨ ᱛᱚᱨᱡᱟᱢᱟ ᱨᱮᱱᱟᱜ ᱨᱩᱯ ᱨᱮ ᱦᱮᱣᱮᱱ ᱥᱟᱸᱜ (ᱮᱭᱟᱭ ᱥᱟᱭ BC) ᱠᱚ ᱢᱮᱱ ᱱᱟᱠᱚ ᱾ ᱱᱚᱣᱟ ᱢᱚᱨᱭ ᱥᱟᱢᱨᱟᱴ ᱟᱥᱚᱠ ᱤᱫᱤ ᱛᱮ ᱠᱟᱢᱤ ᱠᱮᱜᱼᱟ ᱱᱚᱣᱟ ᱢᱩᱬ ᱡᱟᱦᱟᱡ ᱜᱷᱟᱴ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱰᱮᱦᱮᱨ Silt ᱥᱟᱶᱛᱮ ᱡᱟᱦᱟᱡ ᱜᱷᱟᱴ ᱫᱚ ᱘ BC ᱥᱩᱨᱥᱩᱯᱩᱨ ᱨᱮᱱᱟᱜ ᱟᱫ ᱮᱱᱟ ᱾ ᱚᱛᱱᱚᱜ ᱪᱮᱛᱟᱱ ᱧᱮᱞ ᱢᱮ ᱢᱩᱬ ᱥᱚᱦᱚᱨ ᱟᱨ ᱱᱟᱜᱟᱨ ᱢᱩᱬ ᱥᱚᱦᱚᱨ ᱟᱨ ᱱᱟᱜᱟᱨ ᱨᱮ ᱯᱟᱸᱥᱠᱩᱨᱟ, ᱛᱟᱢᱞᱩᱠ, ᱱᱟᱱᱫᱠᱩᱢᱟᱨ, ᱠᱚᱸᱛᱟᱭ, ᱮᱜᱽᱨᱟ, ᱥᱤᱭᱟᱞᱥᱟᱭ, ᱦᱟᱞᱫᱤᱭᱟ, ᱢᱮᱪᱮᱫᱟ, ᱢᱟᱦᱤᱥᱟᱫᱟᱞ, ᱫᱤᱜᱷᱟ, ᱢᱟᱸᱫᱟᱨᱢᱟᱱᱤ, ᱠᱷᱮᱡᱩᱨᱤ, ᱨᱟᱢᱱᱚᱜᱚᱨ, ᱯᱟᱴᱟᱥᱯᱩᱨ, ᱠᱚᱞᱟᱜᱷᱟᱴ, ᱱᱟᱱᱫᱤᱜᱨᱟᱢ ᱥᱮᱪᱮᱫ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱥᱮᱪᱮᱫ ᱟᱨ ᱚᱞ ᱯᱟᱲᱦᱟᱣ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱗.᱖᱖% ᱢᱮᱱᱟᱜᱼᱟ ᱒᱐᱐᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱘᱐.᱒᱐% ᱠᱷᱚᱱ ᱪᱮᱛᱟᱱ ᱢᱮᱱᱟᱜᱼᱟ ᱾ ᱒᱐᱐᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱦᱚᱱᱚᱛ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱙.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱐.᱗% ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱤᱱᱰᱮᱠ ᱐.᱗᱔ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱮᱴᱟᱜ ᱦᱚᱱᱚᱛ ᱨᱮᱱᱟᱜ ᱥᱟᱞᱟᱜ ᱥᱚᱢᱟᱱ ᱠᱷᱟᱱᱮᱢ ᱥᱮᱪᱮᱫ ᱨᱮ ᱱᱚᱣᱟ ᱫᱚ ᱮᱦᱚᱵ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ